*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*178. számú előterjesztés*

Bátaszék Város Önkormányzat Képviselő-testületének 2025. szeptember 24-én,

16 órakor megtartandó ülésére

Döntés fák ápolására forrás biztosításáról

|  |
| --- |
| **Előterjesztő:** Dr. Bozsolik Róbert polgármester  **Készítette**: Bozsolik Zoltán mb. városüzemeltetési irodavezető    **Törvényességi ellenőrzést végezte:** Kondriczné dr. Varga Erzsébet  jegyző  **Pénzügyileg ellenőrizte:** Keresztes Katalin pénzügyi irodavezető  **Tárgyalja:**  PG Bizottság 2025.09.22. |

# *Tisztelt Képviselő-testület!*

A 2024. évben növényvédelmi beavatkozás történt a templom körüli vadgesztenyefák állapotmegóvása - a fát támadó betegséggel szemben - érdekében.

A vadgesztenye fák rovarölős injektálását kettőévente szükséges elvégezni.

Helyszíni szemlét folytattunk le növényorvos részvételével. Ott megállapításra került, hogy koronakönnyítést, szárazolást kellene végezni és ezzel megelőzhetők lennének az ágtörések. A fáról leeső ág ebben az évben anyagi kárt is okozott parkoló személygépkocsiban. Személyi sérülés nem történt.

Az ápolási munkák során a növényorvos biztosítja a szakfelügyeletet, irányítja a vágási munkát és emelőkosárból a tűzoltóság szakembere végzi a fűrészelési munkát.

2025. november közepétől, tehát a nyugalmi időszak kezdetétől célszerű a munkát elvégezni. Ennek az időszaknak előnye, hogy könnyebb dolgozni a koronában, ugyanis nincs lombozat és átláthatóbb az ágrendszer - kisebb a kivitelezés költsége (gyorsabb a faápolási munka, kisebb a szállítási és takarítási költség - nincs lombkorona), valamint a beavatkozást követően nem veszít adott évben "drága áron kinevelt" lombozatot a fa.

A vadgesztenye fákon túl javasoljuk a Szentháromság téren és a gimnázium előtti platán fák ápolását is. Továbbá a Plébánia és a Bátaszéki Közös Önkormányzati Hivatal épülete előtti fekete nyár és ostorfa átvizsgálását is.

A beavatkozások szakfelügyeletére és az emelőkosaras jármű biztosítására árajánlat került bekérésre, mely ajánlatok az előterjesztés mellékletei.

Bátaszék Város Önkormányzata beszerzései lebonyolításának szabályzatáról szóló Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének 1/2017. (III. 01.) számú együttes intézkedés II. fejezet 1. pont b. bekezdése alapján nettó 500 000 forint beszerzési értékét meg nem haladó beszerzések esetén a beszerzés előzetes árajánlat nélkül történhet.

Az előzetes becslés alapján 3 munkanap szükséges a munkálatok elvégzésére.

A növényorvostól beérkezett ajánlat alapján ez 3 nap \* 8 óra\* 6.000,-Ft= bruttó 144.000,-Ft.

Az emelőkosaras jármű bérleti díja 3 nap \* 8 óra\* 14.000,-Ft= bruttó 336.000,-Ft és a kiszállás további 3 alkalom \* 14.000,-Ft= bruttó 42.000,-Ft.

A munkálatok elvégzésére összesen 522.000,-Ft összegű forrást szükséges biztosítani.

Az önkormányzat 2025. évi költségvetése városüzemeltetés dologi kiadásai keret terhére javasoljuk megrendelni a munkákat.

Mindezek figyelembe vételével javasoljuk az alábbi határozati javaslatok elfogadását.

1. **sz. H a t á r o z a t i j a v a s l a t :**

**Fák ápolásának szakfelügyeletére forrás biztosítására**

Bátaszék Város Önkormányzata Képviselő-testülete

1. a templom körüli vadgesztenyefák, a Szentháromság téren, a gimnázium, a Plébánia és a Bátaszéki Közös Önkormányzati Hivatal épülete előtti fák faápolási szakfelügyelet elvégzésével Bálint Endre e.v.-t (7147 Kossuth u. 59.) bízza meg;
2. a feladat ellátásához bruttó 144.000,- Ft keretösszeget biztosít az önkormányzat 2025. évi költségvetésének városüzemeltetés dologi kiadásai terhére;
3. felhatalmazza a város polgármesterét a vállalkozási szerződés aláírására.

*Határidő:* 2025. november 30.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Bálint Endre

Bátaszéki KÖH városüz. iroda

Bátaszéki KÖH pénzügyi iroda

irattár

1. **sz. H a t á r o z a t i j a v a s l a t :**

**Fák ápolásához emelőkosaras gépjármű bérlésére forrás biztosítására**

Bátaszék Város Önkormányzata Képviselő-testülete

1. a templom körüli vadgesztenyefák, a Szentháromság téren, a gimnázium, a Plébánia és a Bátaszéki Közös Önkormányzati Hivatal épülete előtti fák faápolási munkáihoz gépjárművet Matus István Zsolt e.v.-tól (7100 Szekszárd, Kerámia u. 14.) bérel;
2. a feladat ellátásához bruttó 378.000,- Ft keretösszeget biztosít az önkormányzat 2025. évi költségvetésének városüzemeltetés dologi kiadásai terhére;
3. felhatalmazza a város polgármesterét a vállalkozási szerződés aláírására.

*Határidő:* 2025. november 30.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Matus István Zsolt e.v.

Bátaszéki KÖH városüz. iroda

Bátaszéki KÖH pénzügyi iroda

irattár